
1. ASJAOLUD JA MENETLUSE KÄIK


10.10.2012. a. Alla Skorohodova ja Jevgeni Skorohodov taotlesid (taotlus nr 9363/1-14) Narva Linnavalitsuse Arhitektuuri- ja Linnaplaneerimise Ametilt projekteerimistingimusi Rakvere tn 10 üksikelamu ja kõrvalehitiste püstitamiseks ning sauna rekonstrueerimiseks ilma detailplaneeringut koostamata. Uued ehitised on üksikelamu, 2 kuuri, piire. Rekonstrueeritakse saun. Olemasolev eramu, kuur-kelder, käimla lammutatakse. Projekteerimistingimuste eelnõu on kooskõlastatud naaberkinnisasjade omanikega (kooskõlastused on esitatud 14.12.2012). Rakvere tn 8a omanik oma kooskõlastuses viitab, et hoone arhitektuur võiks olla selline, et püstitavast üksikelamust langev vari varjaks võimalikult vähe tema viljapuuaeda ning lisab võimaliku insolatsiooniskeemi. Rakvere tn 8a omanik soovib püstitava hoone kõrguseks 8m, kuid Narva linna üldplaneeringu kohaselt määrame kõrguse piiranguks 8,5m.

	2. ÕIGUSLIKUD ALUSED
2.1	Ehitusseaduse §19 lg 3 kohaselt projekteerimistingimused on ehitise arhitektuursed ja ehituslikud tingimused.
2.2	Planeerimisseaduse § 9 lg 10 p 2 kohaselt kohalik omavalitsus võib lubada ilma detailplaneeringut koostamata olemasoleva hoonestuse vahele jäävale ühele krundile üksikelamu ehitusprojekti koostamist ja püstitamist, kui uue üksikelamu projekteerimisel ja ehitamisel järgitakse piirkonna hoonestuslaadi ja planeerimispõhimõtteid ning kohalik omavalitsus on saanud projekteerimistingimuste eelnõu kohta naaberkinnisasja omanike kirjaliku nõusoleku, mille puudumisel langetab otsuse kohalik omavalitsus, arvestades naaberkinnisasja omanike seisukohtadega.
2.3	Narva linna ehitusmääruse §3 lg 3 kohaselt Linnavalitsus annab Linnavalitsuse poolt määratud Narva linna Ametiasutuse (edaspidi Ametiasutus) ettepanekul seaduses sätestatud juhtudel loa detailplaneeringut koostamata hoone ehitusprojekti koostamiseks. 
2.4	Narva linna ehitusmääruse §22 lg 1 kohaselt projekteerimistingimused kinnitab korraldusega Linnavalitsus.



	3. OTSUS


Kinnitada projekteerimistingimused Rakvere tn 10 üksikelamu ja kõrvalehitiste püstitamiseks, sauna rekonstrueerimiseks ning lammutustööde läbivimiseks ilma detailplaneeringut koostamata järgnevalt:

3.1 ÜLDANDMED
3.1.1	Ehitisregistri andmed: eramu, ehitisregistri kood 118003009, 1 korrust, ehitisealune pind 46 m2; kuur-kelder, ehitisregistri kood 118003010, 1 korrust, ehitisealune pind 24 m2; saun, ehitisregistri kood 118003011, 1 korrust, ehitisealune pind 7 m2; käimla, ehitisregistri kood 220445953, ehitisealune pind 1 m2; tänavapoolne piire, ehitisregistri kood 220635736, ehitisealune pind 12 m2.
3.1.2 Kinnistusraamatu andmed: katastriüksuse tunnus 51101:003:0023, pindala 1128 m2.


3.2 PROJEKTEERIMISE EESMÄRK
Projekti koostamise eesmärgiks on Rakvere tn 10 üksikelamu ja kõrvalehitiste püstitamine ja sauna rekonstrueerimine, olemasoleva üksikelamu, kuur-keldri ja käimla lammutamine.

3.3 ÜLDNÕUDED
3.3.1	Projekti koostamisel ja vormistamisel juhinduda Majandus- ja Kommunikatsiooniministri 17.09.2010.a. kehtestatud määrusest nr 67 „Nõuded ehitusprojektile“, Eesti Standardist EVS 811:2012 „Hoone ehitusprojekt”, Narva linna üldplaneeringust, Euroopa Parlamendi ja Nõukogu direktiivist 2002/91/EÜ ehitiste energiatõhususe kohta ning teistest asja puudutavatest õigusaktidest. 
3.3.2	Projekt peab olema koostatud või kontrollitud projekteerimises pädeva vastutava spetsialisti poolt (Ehitusseadus § 18 lg 4 p 1).
3.3.3	Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500. Ametiasutuse geodeesia- ja maakorralduse osakonna spetsialisti poolt kooskõlastatud geodeetiline krundi alusplaan esitada paberkandjal ehitusprojekti lisana.
3.3.4	Asendiplaan esitada mõõtkavas 1:500. Asendiplaanil esitada tabel: „Ehitiste eksplikatsioon” (sh välisvõrkude andmed) ning kinnistu tehnilised näitajad. Asendiplaanil eristada ehitiste asukohad ja mõõtmed, kaugused lähimate piiride ja ehitisteni, parkimiskoht, juurdepääsud avalikult kasutatavale teele, sisse- ja väljasõit krundilt jne. Anda hoone vertikaalne sidumine. Lahendada sadevee äravool (sadevett mitte juhtida kõrvalasuvatele kruntidele). Maksimaalselt säilitada olemasolev kõrghaljastus. Näidata prügikonteineri(te) asukoht.
3.3.5	Värvivaated esitada mõõtkavas 1:100. Vaadetel näidata peasissepääsude detaillahendused, vaadete tähistused, akende ja uste värvitoonid, välisviimistluse materjalid, värvikoodid, värvikataloogi nimetus jne. 
3.3.6	Eelneva ehitusprojekti asendiplaan ning ehitiste joonised, mis kajastavad projekteerimiseelseid seaduslikul alusel püstitatud ehitisi ja rajatud konstruktsioone, projekti tellija lähteülesanne, Narva Linnavalitsuse korraldus projekteerimistingimuste kinnitamise kohta, kehtestatud detailplaneeringu põhijoonise koopia esitada ehitusprojekti lisadena.
3.3.7	Esitada Arhitektuuri- ja Linnaplaneerimise Ametile kooskõlastamiseks “Rakvere tn 10 üksikelamu ja kõrvalehitiste püstitamise ja sauna rekonstrueerimise ehitusprojekt” vähemalt kahes identses komplekteeritud eksemplaris.
3.3.8	Esitada lammutatavate ehitiste loetelu, lammutustööde korraldamise kirjeldus, lammutusjäätmete kava koos käitluskohtade määramisega.
	


3.4 ARHITEKTUURSED JA LINNAEHITUSLIKUD TINGIMUSED
3.4.1	Ehitusala: Rakvere tn 10 krundi piirides, mitte ületada väljakujunenud ehitusjoont.
3.4.2	Püstitavate ehitiste arv krundil: 4 (üksikelamu, 2 kuuri, piire).
3.4.3	Krundi maksimaalne täisehitus: 30%.
3.4.4	Määrata hoone kasutusaeg aastas.
3.4.5	Arhitektuur: piirkonna hoonestuslaadile sobiv, piirkonna arhitektuurset kvaliteeti parandav. Palkhoonestus pole lubatud. 
3.4.6	Üksikelamu:
	- korruste arv: kuni 2;
- maksimaalne kõrgus maapinnast harjajooneni: kuni 8,5m;
3.4.7	Abihooned:
	- maksimaalne kõrgus maapinnast harjajooneni: kuni 6m;
3.4.8	Hoonete paiknemine kinnistul peab vastama sanitaar- ja tuleohutusnõetele ning arvestama Asjaõigusseadusest tulenevaid kinnisomandi kitsendusi.
3.4.9	Katusekattematerjal: mitte kasutada asbesti sisaldavaid materjale. Katusekatte rekonstrueerimise puhul esitada katuse plaan ja kasutatavate materjalide spetsifikatsioon.
3.4.10	Vajadusel piirete rajamine. Piirete lubatud kõrgus: 1,5 m. Tänavapoolsed rajatised peavad olema kooskõlas hoonega ning lahendatud sobilikuna piirkonna miljöösse. Piirded peavad olema ažuursed. Mitte kasutada augustatud/siledast teraslehest piiret ja profiilplekki. 
3.4.11	Piirded ja parkimiskohad lahendada Rakvere tn 10 krundi piirides. 
3.4.12	Lubatud transpordi juurdepääsude arv: 1, Rakvere tänavalt.
3.4.13	Kõvakattega pind ei tohi ületada haljastatavat pinda.
3.4.14	Segaolme- ja kompostitavate jäätmete käitlemine: vastavalt Narva jäätmehoolduseeskirjale.

	3.5 INSENERTEHNILISED ERITINGIMUSED


3.5.1	Hoone siseruumide tehnosüsteemide projekteerimine: vajadusel esitada insener-tehnilised osad Eesti Standardiga ettenähtud mahus, vastavalt ehitusprojekti staadiumile.
3.5.2	Hoone varustamine välisvõrkudega: vajadusel esitada välistrasside tööprojektid eraldi projektiosana. 

3.6 KOOSKÕLASTUSED
3.6.1	Ida-Eesti Päästekeskus.
3.6.2	Naaberkinnistute omanikud (kruntidevahelised piirded, va kui piire asub piisava hooldusala kaugusel krundi piirist, projekteeritud ehitiste asukohad ja kõrgused ning nende vahelised tuleohutuskujad).
3.6.3		Narva Linnavalitsuse Arhitektuuri- ja Linnaplaneerimise Amet.
3.6.4		Projekti tellija või tema seaduslik esindaja.

4. RAKENDUSSÄTTED
4.1	Käesolevad projekteerimistingimused on kehtivad kuni 20.12.2014 a.
4.2	Käesolev korraldus jõustub alates teatavakstegemisest.
4.3	Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.




	Tarmo Tammiste
Linnapea
	[image: http://info.raad.tartu.ee/icons/ecblank.gif]
Ants Liimets

	
	Linnasekretär





Kooskõlastan projekteerimistingimuste eelnõu (3 lehel) ja skeem Rakvere tn 10, üksikelamu ja kõrvalehitiste püstitamiseks ja sauna rekonstrueerimiseks ilma detailplaneeringut koostamata:


1.    51101:003:0008                 Valentina Pentinen, Tatjana Pavlova           __________________
       Rakvere tn 12                   
       Kat.tunnus                                                 nimi, eesnimi                        kuupäev ja allkiri


2.    51101:003:0070                           Galina Lentzen , Josef Lentzen          ___________________
       Rakvere tn  12A                   
       Kat.tunnus                                                 nimi, eesnimi                        kuupäev ja allkiri


3.    51101:003:0044                                        Pavel Orehhov                     ___________________
       Rakvere tn 8A                     
       Kat.tunnus                                                 nimi, eesnimi                        kuupäev ja allkiri


4.    51101:003:0021                                        Vassili Ivanov                      ___________________
       Tolli tn 4                    
       Kat.tunnus                                                 nimi, eesnimi                        kuupäev ja allkiri
                                           









                                                                                                      On esitatud arhitekt Natalja Semjonova

